CELEX: C2006/178/66
Language: da
Date: 2006-07-29 00:00:00
Title: Sag T-151/06: Sag anlagt den  9. juni 2006  — Aluminium Silicon Mill Products mod Kommissionen

29.7.2006   
            
            
               DA
            
            
               Den Europæiske Unions Tidende
            
            
               C 178/36
            
         Sag anlagt den 9. juni 2006 — Aluminium Silicon Mill Products mod Kommissionen
   (Sag T-151/06)
   (2006/C 178/66)
   Processprog: engelsk
   Parter
   
      Sagsøger: Aluminium Silicon Mill Products GmbH (Zug, Schweiz) (ved lawyers L. Ruessmann og A. Willems)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Søgsmålet antages til realitetsbehandling.
            
         
               —
            
            
               Den anfægtede beslutning erklæres ugyldig i det omfang, Kommissionen ikke behandlede salg via ASMP i overensstemmelse med behandlingen af disse salg i den indledende antidumpingundersøgelse vedrørende silicium fra Rusland, og Kommissionen pålægges at foretage en ny beregning af dumpingmargenen (og dermed det beløb, der skal tilbagebetales).
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Rådets forordning (EF) nr. 2229/2003 af 22. december 2003 (1) indførte en antidumpingtold på importen af silicium til Fællesskabet fra to russiske eksporterende producenter med tilknytning til sagsøgeren: Sual-Kremny-Urals LLC og ZAO Kremny. Da sagsøgeren mente, at den dumpingmargen, som antidumpingtolden var blevet betalt på grundlag af, var blevet afskaffet, indgav sagsøgeren tre klager med henblik på tilbagebetaling af tolden for efterfølgende importer.
   Anmodningerne blev delvist imødekommet i den anfægtede beslutning. Sagsøgeren har nedlagt påstand om annullation af beslutningen, i det omfang den viser, at der er sket en tilpasning uden en begrundelse, således at den beregnede dumpingmargen er mere end de minimis, og ikke giver de nationale toldmyndigheder tilladelse til at indrømme tilbagebetaling af hele den af sagsøgeren betalte antidumpingtold for import af silicium fra Rusland.
   Sagsøgeren har til støtte for påstanden for det første gjort gældende, at der er foretaget en åbenbar fejlbedømmelse, og at der er sket en tilsidesættelse af Rådets forordning (EF) nr. 384/96 (2) (grundforordningen), særligt artikel 11, stk. 9, samt en tilsidesættelse af retssikkerhedsprincippet. Ifølge sagsøgeren har Kommissionen begået en fejl ved at antage, at der forelå nye omstændigheder, som krævede, at den fraveg den fremgangsmåde, som var blevet anvendt ved den oprindelige undersøgelse i forhold til de salg, som var sket gennem sagsøgeren.
   Sagsøgeren har for det andet gjort gældende, at der er foretaget en åbenbar fejlbedømmelse og en tilsidesættelse af artikel 253 EF med hensyn til vurderingen af, at der var tale om en enkelt økonomisk enhed i forholdet mellem sagsøgeren og de russiske fabrikker samt for justeringen af en agents provision.
   Sagsøgeren har for det tredje gjort gældende, at der er sket en tilsidesættelse af grundforordningen med hensyn til fradraget for agentprovision, særligt grundforordningens artikel 2, stk. 10, litra i), senest ændret ved forordning nr. 2238/2000 (3). Ifølge sagsøgeren finder artikel 2, stk. 10, litra i), som ændret ved forordning nr. 1972/2002 (4), ikke anvendelse, idet den forhåndenværende tilbagebetalingsprocedure ville vedrøre fortsættelsen af den oprindelige procedure. Subsidiært har sagsøgeren anført, at Kommissionen har tilsidesat grundforordningens artikel 2, stk. 10, litra i), som ændret ved forordning nr. 1972/2002.
   
      (1)  Rådets forordning (EF) nr. 2229/2003 af 22.12.2003 om indførelse af en endelig antidumpingtold og endelig opkrævning af den midlertidige told på importen af silicium med oprindelse i Rusland (EFT L 339, s. 3).
   
      (2)  Rådets forordning (EF) nr. 384/96 af 22.12.1995 om beskyttelse mod dumpingimport fra lande, der ikke er medlemmer af Det Europæiske Fællesskab (EFT L 56, s. 1).
   
      (3)  Rådets forordning (EF) nr. 2238/2000 af 9.10.2000 om ændring af forordning (EF) nr. 384/96 om beskyttelse mod dumpingimport fra lande, der ikke er medlemmer af Det Europæiske Fællesskab. (EFT L 257, s. 2).
   
      (4)  Rådets forordning (EF) nr. 1972/2002 af 5.11.2002 om ændring af forordning (EF) nr. 384/96 om beskyttelse mod dumpingimport fra lande, der ikke er medlemmer af Det Europæiske Fællesskab (EFT L 305, s. 1).